CELEX: 62014CA0167
Language: sk
Date: 2015-10-15 00:00:00
Title: Vec C-167/14: Rozsudok Súdneho dvora (štvrtá komora) z 15. októbra 2015 – Európska komisia/Helénska republika (Nesplnenie povinnosti členským štátom — Smernica 91/271/EHS — Čistenie komunálnych odpadových vôd — Rozsudok Súdneho dvora konštatujúci nesplnenie povinnosti — Nevykonanie — Článok 260 ods. 2 ZFEÚ — Peňažné sankcie — paušálna pokuta a penále)

7.12.2015   
            
            
               SK
            
            
               Úradný vestník Európskej únie
            
            
               C 406/5
            
         Rozsudok Súdneho dvora (štvrtá komora) z 15. októbra 2015 – Európska komisia/Helénska republika
   (Vec C-167/14) (1)
   
   ((Nesplnenie povinnosti členským štátom - Smernica 91/271/EHS - Čistenie komunálnych odpadových vôd - Rozsudok Súdneho dvora konštatujúci nesplnenie povinnosti - Nevykonanie - Článok 260 ods. 2 ZFEÚ - Peňažné sankcie - paušálna pokuta a penále))
   (2015/C 406/04)
   Jazyk konania: gréčtina
   
      Účastníci konania
   
   
      Žalobkyňa: Európska komisia (v zastúpení: G. Zavvos a E. Manhaeve, splnomocnení zástupcovia)
   
      Žalovaná: Helénska republika (v zastúpení: E. Skandalou, splnomocnený zástupca)
   
      Výrok rozsudku
   
   
               1.
            
            
               Helénska republika si tým, že neprijala všetky opatrenia potrebné na vykonanie rozsudku Komisia/Grécko (C-440/06, EU:C:2007:642), nesplnila povinnosti, ktoré jej vyplývajú na základe článku 260 ods. 1 ZFEÚ.
            
         
               2.
            
            
               Pokiaľ bude nesplnenie povinnosti konštatované v bode 1 výroku pretrvávať aj v okamihu vyhlásenia tohto rozsudku, Helénska republika je povinná zaplatiť Európskej komisii na účet „Vlastné zdroje Európskej únie“ penále vo výške 3 6 40  000 eur za každý polrok omeškania pri vykonávaní opatrení potrebných na vykonanie rozsudku Komisia/Grécko (C-440/06, EU:C:2007:642), a to odo dňa vyhlásenia tohto rozsudku až do úplného vykonania rozsudku Komisia/Grécko (C-440/06, EU:C:2007:642), pričom skutočná výška penále sa stanoví na konci každého šesťmesačného obdobia znížením celkovej výšky za dané obdobie o podiel predstavujúci pomer počtu populačných ekvivalentov aglomerácií, ktorých systém zberu a čistenia komunálnych odpadových vôd bol na konci posudzovaného obdobia v súlade s rozsudkom Komisia/Grécko (C-440/06, EU:C:2007:642), k počtu populačných ekvivalentov aglomerácií, v ktorých k tomu istému dňu takýto systém zavedený nebol.
            
         
               3.
            
            
               Helénska republika je povinná zaplatiť Európskej komisii na účet „Vlastné zdroje Európskej únie“ paušálnu pokutu vo výške 10 miliónov eur.
            
         
               4.
            
            
               Helénska republika je povinná nahradiť trovy konania.
            
         
      (1)  Ú. v. EÚ C 261, 11.8.2014.